Vikdal er oppvokst i Mosjøen og utdannet ved Norges musikkhøgskole (1981) samt Mannes College, New York (1983). Han er tilknyttet Stavanger Symfoniorkester (1985–), førsteamanuensis ved Høgskolen i Tromsø (1986–2002) og i en periode sentral i Ny Musikk i Rogaland (1986–89). Utover å ha vært solist ved en rekke tilstelninger som Ultimafestivalen og Festspillene i Nord-Norge, har han ledet ensemblet Arctic Brass til fire CD-utgivelser på Euridice, som han selv etablerte i 1992 med Bjørn Andor Drage, og også selv har hatt soloutgivelser på."Skygger" EUCD 001 i 1992, "Skybrudd" EUCD 007 i 1998 og "Lurendreierier" EUCD 054 i 2010. Gaute Vikdal har bemerket seg som utøver på neverlur under prestisjearrangement som Kronprinsbryllupet og ved åpningen av den nye operaen i Bjørvika. Ny CD "Nordklang" med alle dedikerte komposisjoner for trombone og lur av Arne Nordheim lanseres i 2013.